**HØRINGSSVAR:**

**FORSLAG TIL NYE FISKERITILTAK I OSLOFJORDEN**

**Til:**  
*Nærings- og fiskeridepartementet*  
*Klima- og miljødepartementet*

[Navn] støtter helhjertet de foreslåtte fiskerireguleringene i Oslofjorden. Det er kritisk nødvendig å innføre nullfiskeområder og strenge reguleringer av fisket for å redde bestander av torsk og andre torskefisk.

Torskebestanden i Oslofjorden er på randen til kollaps. Dersom det ikke innføres drastiske tiltak, risikerer vi at den aldri kommer tilbake. For at bestandene skal få tid og mulighet til å bygge seg opp igjen er det behov for langvarig strengt vern. Økte bestander av torsk og andre store fiskearter vil også kunne bidra til å gjenoppbygge robuste økosystemer og avhjelpe problemet med «gjengroing». Samtidig understreker vi at reguleringene må følges opp av tilstrekkelig kontroll og tilsyn. Det er av særlig viktighet at utviklingen hos sentrale fiskebestander nøye overvåkes, og følges opp med forskning.

Vi gir derfor vår uforbeholdne støtte til de foreslåtte tiltakene i høringsnotatet fra departementene:

* **Nullfiskeområder**: Innføre nullfiskeområder der all form for fiske er forbudt, for både fritidsfiskere og yrkesfiskere. Nullfiskeområder vurderes som det eneste tiltaket som kan bidra til at bredere økosystemgevinster oppnås.
* **Redusert fangst av bunnfisk:** Fjerne alle dispensasjoner og stramme inn krav.
* **Forbud mot fiske av sild og brisling**: Forby fiske av sild og brisling innenfor den sørlige grensen av nasjonalparkene i Oslofjorden, for å verne om sentrale arter i næringssystemet.

* **Kun håndholdte redskaper**: Begrense fritidsfisket etter fisk ved å kun tillate fiske med håndholdte redskaper.

* **Begrensninger i redskapsbruk**: Begrense redskapsbruken i fritidsfisket for å redusere uttaket av hummer, krabbe og andre bunndyr.

Fiskeforbud alene er likevel ikke nok for å sikre bærekraftige bestander av torsk og andre torskefisk. Skal Oslofjorden bli frisk igjen, må alle de 63 tiltakene i Helhetlig tiltaksplan for Oslofjorden gjennomføres. Det er avgjørende at det handles raskt, og vi ber derfor om at regjeringen tar ansvar gjennom å innføre de nødvendige reguleringene.

**Vennlig hilsen,**  
[Navn]